Smart vs. Stupid|October 14, 2014 | Perpetual Ponderings of Alice Chen
← Bad Writing|Poetry Breakdown
Update|October 20, 2014 → JY LEES NOU Skryf nou in om jou pot se deksel te vind
Skryf nou in vir die 12de Boer Soek ’n Vrou-reeks. Foto: kykNET.
Is jy ’n boer wat moeg is daarvoor om alleen in jou bakkie te ry en om saans alleen op jou stoep te sit terwyl die son oor jou plaas sak? Dan moet jy jou inskrywing vir vanjaar se Boer Soek ’n Vrou-reeks gereed kry voor 22 Maart.
Inskrywings vir dié gewilde werklikheidsreeks, wat vanjaar die 12de jaar op die kassie te sien is, het reeds suksesvol Kupido gespeel vir paartjies soos die afgelope reeks se Réan en Rox-Zee. Dit kan dieselfde vir jou doen.
Boere en plaasbestuurders, manlik of vroulik, ongetroud en ouer as 21 jaar, word genooi om hul kans op liefde te waag en in te skryf vir vanjaar se reeks. Dit sal weer deur die Afrikaanse sangeres Leah aangebied word.
Inskrywings sluit op Vrydag 22 Maart om middernag. As jy die toptien boere gehaal het, sal jy teen 19 April in kennis gestel word. Die profiele van die tien boere sal op kykNET se sosiale mediaplatforms bekend gemaak word, waarna belangstellendes hul liefdesbriewe aan die boere kan stuur.
Besoek www.kyknet.tv of http://bit.ly/boer2019 om aanlyn in te skryf of ’n inskryfvorm af te laai. Jy kan ook inskryf deur Marche Media te kontak by 079 335 5137, of ’n e-pos te stuur na boer@marche.media.
Meer oor: boer soek ’n vrou